ટ્રેન દૂર્ઘટનમાં મૃત્યુ અથવા ઇજાગ્રસ્ત થવા પર પાર્થિવ શરીરને લઇ જવા માટે અથવા આતંકવાદી હુમલા, લૂંટ, હુલ્લડ, ગોળીબાર અથવા તો આગચંપીના બનાવો જેવી અપ્રિય ઘટનાઓ પર 10 હજાર રૂપિયા વળતર આપવામાં આવશે. ટ્રેન દૂર્ઘટના અને અપ્રિય ઘટના મામલે રેલવે અધિનિયમ, 1989ની ધારા 123 મુજબ પરિભાષિત કરવામાં આવી છે. વીમા કવચ દરેક વર્ગ માટે એક સમાન રહેશે. જેના વિકલ્પ ઇ-ટિકિટ બુકિંગ વખતે ચેકબોક્સના માધ્યમમાં જોવા મળશે. જો વ્યક્તિ વીમો પસંદ કરશે તો વીમાની રકમ ટિકિટની રકમ સાથે જોડી દેવામાં આવશે. ટિકિટ બુકિંગ અને પ્રીમીયમની ચૂકવણી બાદ નામ વિતરણ પૂરૂ થયા પછી એક સંદેશ આવે છે. જે ક્લેમ માટે ખૂબ જ જરૂરી રહેશે.